Diari Oficial de la Generalitat Valenciana


Sumari del DOGV 3294, del 27-07-1998 (1998/5616)

Bases de la convocatòria per a proveir en propietat una plaça de coordinador de la Policia Rural.
-------------------------------------------------------------------------------------------------

### Dades del document

Número de DOGV
:   3294

Data del DOGV
:   27-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5616


Data del document
:   18-06-1998

Organisme emissor
:   Ajuntament de Sueca

Tipus de document
:   Anunci

Descriptors 

:   * Sueca
    * administració local
    * concurs administratiu
    * policia

Bases de la convocatòria per a proveir en propietat una plaça de coordinador de la Policia Rural. [1998/X5616]
  
Bases per a proveir en propietat una plaça de coordinador de la Policia Rural, vacant en la plantilla de personal funcionari, mitjançant el procediment de concurs-oposició lliure.
  
Primera. Objecte de la convocatòria
  
És objecte d'aquesta convocatòria la selecció, pel procediment de concurs-oposició, d'una plaça de coordinador de la Policia Rural, vacant en la relació de personal funcionari de carrera d'aquest Consell Agrari Municipal.
  
Segona. Legislació aplicable
  
El procediment de selecció es regirà de conformitat amb el que disposa la Llei 7/85, de 2 d'abril, Reguladora de les Bases de Règim Local; el Reial Decret Legislatiu 781/86, de 18 d'abril, pel qual s'aprova el text refós de les disposicions legals vigents en matèria de Règim Local; la Llei 30/84, de 2 d'agost, de Mesures per a la Reforma de la Funció Pública; el Reial Decret 896/91, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració Local; el Reial Decret 364/95, de 10 de març, pel qual s'aprova el Reglament general d'ingrés del personal al servei de l'administració general de l'Estat i de promoció professional dels funcionaris civils de l'administració general de l'Estat; la Llei 13/82, de 7 d'abril, d'Integració Social dels Minusvàlids, i d'altres disposicions vigents.
  
Tercera. Condicions dels aspirants
  
Els aspirants faran constar que reuneixen els requisits següents:
  
Ser espanyol/a i tenir complits els divuit anys d'edat i no excedir de 40 anys d'edat.
  
Tenir una estatura mínima d'1.70 m.
  
Estar en possessió del títol de Graduat Escolar o equivalent.
  
No patir malaltia o defecte físic que impedesca l'exercici de les tasques corresponents.
  
No haver estat separat mitjançant expedient disciplinari del servei a l'Estat, comunitats autònomes o entitats locals, ni trobar-se inhabilitat per a l'exercici de les funcions públiques.
  
No estar incurs en causa d'incompatibilitat o incapacitat de les establertes en les disposicions vigents.
  
Estar en possessió dels permisos de conducció de vehicles A-2 i B-2.
  
Quarta. Instàncies
  
En les instàncies per a prendre part en el concurs-oposició, els aspirants hauran de manifestar-hi que reuneixen totes i cadascuna de les condicions exigides en la base tercera i es dirigiran al president del Consell Agrari Municipal, i seran presentades al seu registre, dins del termini de 20 dies naturals, comptats a partir de l'endemà de la publicació de la convocatòria en el Boletín Oficial del Estado.
  
Les instàncies també podran presentar-se en les formes previstes en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Per als drets d'examen es fixarà la quantitat de 2.000 pessetes, que seran justificades pels aspirants en presentar la instància, a la qual adjuntaran el justificant de pagament.
  
Cinquena. Admissió dels aspirants
  
Per a ser admés a les proves que es realitzen serà suficient que els aspirants manifesten en les instàncies que posseeixen totes i cadascuna de les condicions exigides en la base tercera, referides a la data de finalització del termini de presentació d'instàncies.
  
Finalitzat el termini de presentació d'instàncies, la Presidència dictarà resolució en el termini màxim de 30 dies, tot declarant la llista d'admesos i d'exclosos amb indicació del termini de subsanació que, en els termes de l'article 71 de la Llei 30/92, de 26 de novembre, es concedeix als aspirants exclosos.
  
Les errades de fet podran subsanar-se en qualsevol moment d'ofici o a instància dels interessats.
  
En la resolució per la qual s'aprova la llista d'admesos i d'exclosos, s'hi determinarà també el lloc, la data i l'hora del començament dels exercicis i la composició del tribunal qualificador, que es publicarà en el Boletín Oficial de la Província i al tauler d'anuncis del Consell Agrari Municipal, i es convertirà en definitiva en cas de no presentar-s'hi reclamacions.
  
Sisé. Tribunal qualificador
  
El tribunal qualificador de les proves estarà integrat per:
  
President: el del Consell Agrari Municipal, o membre d'aquest en qui delegue.
  
Secretari: el del Consell Agrari Municipal, o funcionari en qui delegue.
  
Vocals:
  
Un representant de la Generalitat Valenciana.
  
Un membre de la comissió executiva del Consell Agrari.
  
Un representant sindical.
  
La designació dels membres del tribunal inclourà la dels respectius suplents. El tribunal podrà disposar la incorporació als seus treballs, d'assessors per a les diferents proves.
  
Seté. Exercicis de l'oposició
  
Consistirà en la realització dels exercicis següents, de caràcter obligatori.
  
Test: consistirà a contestar 30 preguntes tipus test amb respostes alternatives, relacionades amb el temari annex a la convocatòria i facilitat pel tribunal. La durada màxima d'aquest exercici serà d'una hora.
  
Aquest exercici es puntuarà de 0 a 10 punts, i en quedaran eliminats els aspirants que no assolesquen la puntuació mínima de 5 punts, i serà eliminatori.
  
Valencià: consistirà en acreditar el coneixement oral de valencià, mitjançant una conversa que mantindrà l'opositor amb el tribunal qualificador. Aquest exercici es puntuarà de 0 a 3 punts, i no serà eliminatori.
  
Vuitena. Relació d'aprovats, proposta del tribunal i presentació de documents
  
1r. Una vegada exposada la relació d'aprovats, l'aspirant que haja obtingut la major puntuació i, per tant, siga proposat pel tribunal, haurà d'aportar dins del termini màxim de 30 dies naturals, comptats a partir de la proposta esmentada, els documents acreditatius de les condicions per a prendre part en el concurs-oposició que s'exigeixen en la base tercera.
  
2n. L'aspirant proposat que ja siga funcionari públic haurà d'aportar un certificat de la condició esmentada, emés per l'administració pública a què pertanya.
  
3r. Si dins del termini indicat, tret de casos de força major, l'opositor proposat no presenta la seua documentació o no reuneix els requisits exigits, no podrà ser nomenat i en quedarà anul·lada l'actuació, sense perjudici de la responsabilitat en què hagués pogut incórrer per falsedat en la instància en què sol·licitava prendre part en el concurs-oposició.
  
Novena. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu, en tot allò no previst en aquestes bases.
  
Deu. Recursos
  
La convocatòria, les seues bases i tots els actes administratius que es deriven d'aquella i de l'actuació del tribunal qualificador, podran ser impugnades pels interessats en els casos i en la forma previstos en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Fase de concurs
  
Amb els aspirants que hagen superat la fase d'oposició, es passarà a la de concurs, que consistirà en la valoració dels mèrits aportats pels aspirants dins del termini de presentació d'instàncies i degudament compulsats, d'acord amb el barem següent:
  
Experiència en Cos o Força de Seguretat, 0'20 punts per any fins a un màxim de 3'5 punts.
  
Experiència en lloc semblant a la plaça convocada, fins a 1 punt.
  
Cursos de formació relacionats amb la seguretat i organitzats per organismes oficials:
  
Cursos de fins a 20 hores, 0'30 punts per curs, fins a 0'60 punts.
  
Cursos de fins a 40 hores, 0'40 punts per curs, fins a 2'40 punts.
  
Cursos de més de 40 hores, 0'50 punts per curs, fins a 1'50 punts.
  
Entrevista, fins a 1 punt.
  
Temari annex
  
Matèries comunes
  
Tema 1. Constitució Espanyola. Sistema Constitucional. Constitució del 78.
  
Tema 2. La Corona.
  
Tema 3. Poders Legislatiu i Executiu.
  
Tema 4. El Poder Judicial. El Tribunal Constitucional.
  
Tema 5. L'Administració Local en la Constitució del 78.
  
Tema 6. Dret Administratiu: fonts. La Llei.
  
Tema 7. El Reglament. Concepte i classes. El procediment administratiu.
  
Tema 8. El municipi. Òrgans unipersonals de Govern. L'alcalde. Els tinents d'alcalde. Els regidors. Tema 9. El municipi. Òrgans col·legiats de Govern. El Plenari de l'Ajuntament. Comissió de Govern. Comissions informatives.
  
Matèries específiques
  
Tema 1. La seguretat ciutadana. Autoritats competents. Llei Orgànica de Forces i Cossos de Seguretat.
  
Tema 2. El Codi Penal. Concepte de delicte i falta. Graus d'execució del delicte.
  
Tema 3. Accions i omissions, frau i culpa. Autors, còmplices i encobridors.
  
Tema 4. Classes de delictes: contra les persones, contra la propietat.
  
Tema 5. Classes de faltes: contra els interessos generals de les poblacions, contra les persones, contra la propietat.
  
Tema 6. Obligacions i competències dels ajuntaments. Ordenances i bans.
  
Tema 7. Ordenances: conceptes i classes. Infraccions. La potestat sancionadora.
  
Tema 8. Principals infraccions a bans i ordenances. El procediment sancionador.
  
Tema 9. Funcionament del Consell Agrari Municipal.
  
Tema 10. Funcions de la Policia Rural.
  
Tema 11. Competències del Consell Agrari Municipal.